**ПРОЕКТ!**

**ПОСТАНОВЛЕНИЕ № … на Министерския съвет от … за изменение и допълнение на НАРЕДБА за публичния регистър на операторите, които извършват дейностите по приложение № 1 към чл. 3, т. 1 от Закона за отговорността за предотвратяване и отстраняване на екологични щети,** приета с ПМС № 317 от 12.12.2008 г., обн., ДВ, бр. 109 от 23.12.2008 г.

**МИНИСТЕРСКИЯТ СЪВЕТ**

**ПОСТАНОВИ:**

§1. Член 3 се изменя така:

„Регистърът по чл. 1 е публичен и се публикува на интернет страницата на Министерството на околната среда и водите.“;

§2. В чл. 4 се правят следните изменения и допълнения:

1. В точка 1 след думите „единен идентификационен код (ЕИК)“ се добавя: „, за физическо лице – име, презиме, фамилия;“;
2. Точка 2 се изменя така:

„2. съответната точка/и от приложение № 1 към ЗОПОЕЩ, обозначаваща/и дейността/дейностите, извършвани от оператора;“;

1. В точка 4 след думите „площадката/площадките,“ се поставя наклонена черта и се добавя: „площите на които е разрешено освобождаването на ГМО“;
2. В точка 5 след думите „електронна поща“ се добавя в скоби: „подадената информация за физическо лице не се публикува;“;
3. В точка 6 след думите „лице за връзка“ се поставя тире и се добавя: „име, презиме, фамилия;“;

§3. В чл. 5 се правят следните изменения и допълнения:

1.Точка 1 се изменя така:

„1. конкретизиране на обхвата на дейността съгласно приложение № 1 към ЗОПОЕЩ;“;

2. Точка 3 се изменя така:

„3. конкретизиране на дейността съгласно издадените лицензи, разрешителни, разрешения и удостоверения за регистрация в случаите, когато такива се изискват, а за останалите случаи - съгласно Приложение № 1 на ЗОПОЕЩ;“;

1. Точка 4 се изменя така:

„4. капацитет на съоръженията/инсталациите, в т.ч. водни количества при съоръженията за водовземане или заустване или ползвани площи при ползване на воден обект, или размер на площите, на които е разрешено освобождаването на ГМО или са засети с генетично модифицирани растения, попадащи в обхвата на приложение № 1 към ЗОПОЕЩ, ако е определен в съответните лицензи, разрешителни, разрешения и удостоверения за регистрация по чл. 16, ал. 1 и в приложение № 1 към ЗОПОЕЩ;“;

1. Точка 5 се изменя така:

„Видове отпадъци:

„а)отпадъци, които са обект на дейности по събиране, транспортиране, обезвреждане или оползотворяване;

б) отпадъци, които са обект на дейности по превоз на отпадъци, в т.ч. внос, износ и транзит на отпадъци по смисъла на глава пета, раздел ІV от Закона за управление на отпадъците;

в) минни отпадъци, които се управляват;“;

5. Точка 6 се изменя така:

„6. видове опасни химични вещества и смеси, в т. ч. продукти за растителна защита и биоциди, които се произвеждат, употребяват, съхраняват, обработват, пълнят или изпускат в околната среда;

6. Създават се точки 7 и 8:

„7. Видове опасни товари, с които се извършват дейности по превоз на опасни товари по смисъла на Закона за автомобилните превози, Закона за железопътния транспорт, Закона за морските пространства, вътрешните водни пътища и пристанищата на Република България и Закона за гражданското въздухоплаване;

8. Генетично модифицираните организми, с които се извършва работа в контролирани условия, вкл. класа на работа съгласно чл. 17 от Закона за генетично модифицираните организми, или които се освобождават в околната среда или се пускат на пазара, или с които се извършват дейности по пренасяне на ГМО, внос, износ и транзит на ГМО.“;

§4. В чл. 6 се правят следните допълнения:

1. В ал. 3 се създава изречение второ:

„В случай, че е налице непълнота в предоставената информация за вписване в регистъра по чл. 1, лицата по чл. 2 дават писмени указания, с посочване на срок за отстраняване на непълнотите в информацията “;

1. В ал. 4, след думите : „достоверност на данните“ се добавя в скоби: „съгласно приложението“;

§5. Член 7 се изменя така:

1. Досегашният текст на чл. 7 става ал. 1 и след думата носител се поставя запетая и се добавя текста: „с изключение на случаите, в които информацията е налична в друг регистър. В тези случаи, органите на изпълнителната власт по чл. 16, ал. 1 от ЗОПОЕЩ предоставят в същия срок интернет адреса, на който е налична информация по чл. 4. В случай, че не е налична цялата информация по чл. 4 на съответния интернет адрес, органите на изпълнителната власт по чл. 16, ал. 1 от ЗОПОЕЩ, предоставят на министъра на околната среда и водите останалата информация по чл. 4.“;
2. Създава се ал. 2:

(2) При несъответствие между информацията по чл. 1 на хартиен и електронен носител, действие поражда записът, който е на хартиен носител.“;

§6. В чл. 8 се правят следните допълнения и изменения:

1. Ал. 1 се изменя така:

„При промяна на някое от обстоятелствата, представени с информацията по чл. 4, операторите и органите на изпълнителната власт по чл. 6 са длъжни в срок 14 дни от настъпване на промяната да уведомят министъра на околната среда и водите. В случаите, когато за оператор е предоставена информация от органите на изпълнителната власт по чл. 6 за интернет адреса по чл. 7, ал. 1, органите на изпълнителната власт не уведомяват за промяна на обстоятелствата. Когато промяната на обстоятелствата е от общ характер и не засяга административния акт, информацията се подава от операторите. Операторите подават и декларация за достоверност на данните.“;

1. В ал. 5 се създава изречение второ:

„Заличаването на информацията, подадена за вписване от задължените органи на изпълнителната власт и оператори, вписана в регистъра по чл. 1 се извършва след отпадане на основанието за вписване.“;

3. Алинея 6 се изменя така:

„(6) В случаите по ал. 4 и ал. 5 длъжностното лице задължително посочва основанието и датата на извършеното действие.“;

§7. В Преходните и заключителни разпоредби се правят следните изменения и допълнения:

1. В § 1.Думите : „Закона за отговорността за предотвратяване и отстраняване на екологични щети“ се заменят с абревиатурата „ЗОПОЕЩ“;

3. Създава се § 3:

„§ 3.Указания по прилагането на наредбата дава министърът на околната среда и водите, съгласувани при необходимост с министъра на земеделието и храните, министъра на здравеопазването, министъра на транспорта, информационните технологии и съобщенията, министъра на енергетиката, съобразно тяхната компетентност.;

§8. Досегашният § 3 става § 4.

§9. Създава се приложение към чл. 6, ал. 4, както следва:

„*Приложение*

към чл. 6, ал. 4

ДЕКЛАРАЦИЯ

за достоверност на данните

Долуподписаният/ата:

…………………………………………………………………………………………………...

(*име, презиме, фамилия, ЕГН, адрес и телефон*) в качеството ми на лице,

* управляващо

|  |
| --- |
|  |

* упълномощено да представлява

|  |
| --- |
|  |

…………………………………………………………………………………………………..

|  |
| --- |
|  |

наименование на юридическото лице/ търговец, който управлява дейността и ЕИК

или

………………………………………………………………………………………………….

|  |
| --- |
|  |

физическо лице, трите имена

(*вярното се отбелязва със знак* „х”),

оператор по смисъла на Закона за отговорността за предотвратяване и отстраняване на екологични щети:

ДЕКЛАРИРАМ, ЧЕ:

предоставените данни за:

* вписване

|  |
| --- |
|  |

* актуализиране

|  |
| --- |
|  |

* заличаване

|  |
| --- |
|  |

* отстраняване на очевидни фактически грешки

|  |
| --- |
|  |

(*вярното се отбелязва със знак* „х”)

на информацията в публичния регистър от Наредбата *за публичния регистър на операторите, които извършват дейности по приложение №1 към чл.3, т.1 от Закона отговорността за предотвратяване и отстраняване на екологични щети*, обн. ДВ, бр. 109/23.12.2008г. са достоверни.

Известна ми е наказателната отговорност по чл. 313 от Наказателния кодекс за деклариране на неверни данни.

Дата.................................... Декларатор:.............................

(*име и фамилия*) ”;

**ПРЕХОДНИ И ЗАКЛЮЧИТЕЛНИ РАЗПОРЕДБИ**

§ 10. (1) В 6-месечен срок министърът на околната среда и водите създава организация за изграждане/внедряване на информационната система за управление и поддръжка на публичния регистър по ЗОПОЕЩ.

(2) Регистърът в електронен вид, който към момента на влизане в сила на постановлението създава, обработва и съхранява информацията за операторите, се поддържа до изграждане/внедряване на информационната система за управление и поддръжка на публичния регистър по ЗОПОЕЩ. До внедряването на информационна система за управление и поддръжка на публичния регистър по ЗОПОЕЩ, регистърът се поддържа като електронна таблица. След внедряването на информационна система за управление и поддръжка на публичния регистър по ЗОПОЕЩ, регистърът е електронна база от данни.

(3) Операторите и органите на изпълнителната власт по чл. 6 предоставят информацията по чл. 4 по електронен път или на хартиен и електронен носител след изграждането и внедряването на информационната система за поддържане на публичния регистър.

§ 11. Постановлението влиза в сила от деня на обнародването му в Държавен вестник.

**МИНИСТЪР-ПРЕДСЕДАТЕЛ:**

**/БОЙКО БОРИСОВ/**

**ЗА ГЛАВЕН СЕКРЕТАР**

**НА МИНИСТЕРСКИЯ СЪВЕТ:**

**/ВЕСЕЛИН ДАКОВ/**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**ГЛАВЕН СЕКРЕТАР НА**

**МИНИСТЕРСТВО**

**НА ОКОЛНАТА СРЕДА И ВОДИТЕ:**

**/ВАЛЕРИЯ ГЕРОВА/**

**И. Д. ДИРЕКТОР НА ДИРЕКЦИЯ**

**“ПРАВНО-АДМИНИСТРАТИВНО ОБСЛУЖВАНЕ”:**

**/ВАЛЕРИЯ ГЕРОВА/**